NORAKSTS

|  |  |
| --- | --- |
| 25.04.2024. | Nr.5/19 |

**ZEMES VIENĪBU DAĻU NODOŠANA IZNOMĀŠANAI ELEKTROTRANSPORTLĪDZEKĻU UZLĀDES STACIJU IERĪKOŠANAI UN APSAIMNIEKOŠANAI UN IZSOLES NOTEIKUMU APSTIPRINĀŠANA**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi” 28., 32. un 40. punktu, nekustamā īpašuma vērtētāja Ģirta Kļaviņa (sertifikāts Nr.88) 2024. gada 19.marta vērtējumu “Zemes gabalu Jelgavā, elektrouzlādes stāvvietu izveidošanai, tirgus nomas maksas aprēķins”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot iznomāšanai 14 (četrpadsmit) zemes vienību daļas 630 m2 kopplatībā 18 (astoņpadsmit) elektrotransportlīdzekļu uzlādes staciju ierīkošanai un apsaimniekošanai saskaņā ar zemes vienību daļu sarakstu (1.pielikums), rīkojot mutisku izsoli ar augšupejošu soli.
2. Noteikt zemes vienību daļu nomas tiesības izsoles sākuma nomas maksu 7 190,00 *euro* (septiņi tūkstoši viens simts deviņdesmit *euro,* 00 centi) gadā, izsoles soli 180,00 *euro* (viens simts astoņdesmit *euro,* 00 centi), reģistrācijas maksu 100,00 *euro* (viens simts *euro,* 00 centi), nomas termiņu – 20 (divdesmit) gadus.
3. Apstiprināt zemes vienību daļu nomas tiesības elektrotransportlīdzekļu uzlādes staciju ierīkošanai un apsaimniekošanai izsoles noteikumus (2.pielikums).
4. Jelgavas valstspilsētas pašvaldības Izsoles komisijai rīkot zemes vienību daļu nomas tiesības izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī